ועדת החוקה, חוק ומשפט, כנסת 16, פרוטוקול מספר 454, 2005-03-22 10:30

מיכאל איתן: אני פותח את ישיבת הוועדה.

מיכאל איתן: בחוק מימון המפלגות יש בקשה לשנות את התקופה שבה המפלגות חייבות למסור את החשבונות למבקר המדינה.

מיכאל איתן: היום כתוב 10 שבועות, וזה יהיה תוך 12 שבועות.

עו"ד קרן ויינשל: אני רוצה לשנות את זה ל-13 שבועות.

מיכאל איתן: למה?

עו"ד קרן ויינשל: בגלל שבאותו מועד שבו מוסרים את הדוחות של הבחירות, הם מוסרים גם את הדוחות לגבי השנה השוטפת שהסתיימה בתום החודש שבו פורסמו תוצאות הבחירות.

יצחק לוי: צריך לתת שבועיים לרואה החשבון להתארגן, אי-אפשר לתת שני דוחות ביחד.

עו"ד קרן ויינשל: יש 8 שבועות, והמינימום יהיה 9 שבועות, אבל זה יהיה גם 12 שבועות לפעמים.

עו"ד שרית שפיגלשטיין: אני חייבת לציין, שמבחינת הממשלה ניתנה הסכמה להצעת החוק בתנאי שלא יוארכו התאריכים.

עו"ד קרן ויינשל: השבוע הזה משנה לכם?

עו"ד שרית שפיגלשטיין: זאת עמדת הממשלה, והתמיכה היא בתנאי שאם יוארכו התאריכים, המציע ימשוך את ההצעה שלו.

עו"ד קרן ויינשל: אז נשאיר 12 שבועות.

מיכאל איתן: אבל אם זה טוב יותר עוד שבוע, חבל שזה לא ייעשה בגלל בירוקרטיה.

מיכאל איתן: היא גם לא אומרת שזה מטעם ענייני.

מיכאל איתן: מה הטעם הענייני של הממשלה?

עו"ד שרית שפיגלשטיין: יש רצון לשמור על מועד מסוים, שבסיומו תינתן הביקורת.

מיכאל איתן: למה את רוצה עוד שבוע?

עו"ד קרן ויינשל: כדי לתת למפלגות מספיק זמן להיערך לדוח של השנה השוטפת, של ההוצאות השוטפות.

עו"ד קרן ויינשל: השנה השוטפת של שנת בחירות מסתיימת בתום החודש שבו פורסמו תוצאות הבחירות, ואת הדוח על השנה השוטפת הם צריכים להגיש יחד עם הדוח של הבחירות.

עו"ד קרן ויינשל: אנחנו משנים את הדוח של הבחירות ואנחנו קובעים לו מועד שהוא קבוע יותר וברור יותר.

מיכאל איתן: אבל היום כתוב "תוך 10 שבועות".

עו"ד קרן ויינשל: היום כתוב תוך 10 שבועות מתום החודש שבו פורסמו תוצאות הבחירות.

יצחק לוי: את מאריכה את הזמן.

עו"ד קרן ויינשל: לא מאריכים, עושים ממוצע שלו.

עו"ד קרן ויינשל: זה יוצא בין חודשיים וחצי לשלושה וחצי חודשים.

מיכאל איתן: היום כתוב תוך 10 שבועות מתום החודש שבו פורסמו תוצאות הבחירות.

מיכאל איתן: זה שוטף פלוס 10 שבועות.

מיכאל איתן: עכשיו הם רוצים בתום 12 שבועות, בלי שוטף.

מיכאל איתן: זה מקצר.

משה גפני: עד היום אף אחד לא יודע בדיוק מתי זה, כל פעם צריך לעשות את החשבון מתי יסתיים החודש ומתי זה יתפרסם ברשומות.

משה גפני: אין לזה קשר לעניין.

עו"ד קרן ויינשל: 12 השבועות זה ממילא ממוצע, כך שזה לא מהותי.

עו"ד קרן ויינשל: הדוח השוטף יכול גם לצאת גם 8 שבועות.

עו"ד קרן ויינשל: נניח שב-22 בפברואר יש בחירות, פרסום הבחירות ב-2 במרס.

עו"ד קרן ויינשל: לפי הנוסח שאנחנו מתקנים, הם צריכים להגיש את הדוח ב-25 במאי, אבל זה יוצא רק 8 שבועות מתום שנת הכספים שלהם, כי שנת הכספים מסתיימת ב-31 במרס.

מיכאל איתן: למה זה מעניין מתי מסתיימת שנת הכספים?

עו"ד קרן ויינשל: כי אז נגמר הדוח.

יצחק לוי: הוא לא יכול להכין את הדוח לפני סוף שנת הכספים.

מיכאל איתן: את רוב העבודה הוא עושה.

יצחק לוי: אנחנו מבזבזים את הזמן על שבוע ימים?

מיכאל איתן: נשאיר את זה כך.

מיכאל איתן: מי בעד העברת החוק לקריאה שנייה ולקריאה שלישית?

מיכאל איתן: ה צ ב ע ה בעד – רוב נגד – אין נמנעים – אין החוק עבר פה אחד.

מיכאל איתן: תודה רבה.